(Návrh)

Komuniké

Vláda Slovenskej republiky na svojom zasadaní dňa .....2002 prerokovala návrh zákona, ktorým sa mení a dopĺňa zákon č. 367/2000 Z.z. o ochrane pred legalizáciou príjmov z trestnej činnosti a o zmene a doplnení niektorých zákonov v znení zákona č. 566/2001 Z.z. 

Návrh zákona reaguje na legislatívne zmeny prijaté Európskym spoločenstvom od termínu prijatia zákona č. 367/2000 Z.z. o ochrane pred legalizáciou príjmov z trestnej činnosti a o zmene a doplnení niektorých zákonov, ako aj na  nedostatky, ktoré boli identifikované pri praktickej aplikácii ustanovení v súčasnosti platnej právnej úpravy. Táto právna norma prihliada na odporúčania medzinárodných organizácií a orgánov Európskej únie, ktoré sa prevenciou, odhaľovaním a stíhaním legalizácie príjmov z trestnej činnosti zaoberajú. 

Vláda Slovenskej republiky návrh zákona schválila s pripomienkami a uložila predsedovi vlády predložiť ho na ďalšie ústavné prerokovanie Národnej rade Slovenskej republiky.